PMIndiaData/PMIndiaSum huggingface dataset:
கூடுதல் செயலாளர்கள் மற்றும் இணை செயலாளர்களுடன் பிரதமர் இரண்டாவது கலந்துரையாடல்

இந்திய அரசில் பணிபுரியும் 80க்கும் மேற்பட்ட கூடுதல் செயலாளர்கள் மற்றும் இணை செயலாளர்களுடன் பிரதமர் திரு. நரேந்திர மோடி வியாழக்கிழமையன்று கலந்துரையாடினார். திட்டமிடப்பட்டுள்ள 5 கலந்துரையாடல்களில் இது இரண்டாவது கலந்துரையாடல். இந்த கலந்துரையாடலின் போது, அதிகாரிகள், நிர்வாகம், நிர்வாகத்தில் புத்தாக்கம், கழிவு மேலாண்மை, ஆறு மற்றும் சுற்றுச்சூழல் மாசுபடுதல், வனவியல், துப்புரவு, பருவநிலை மாற்றம், வேளாண்மை, கல்வி மற்றும் திறன் மேம்பாட்டில் மதிப்பு கூட்டல், போன்றவற்றில் தங்கள் அனுபவங்களை பகிர்ந்து கொண்டனர். அதிகாரிகள் தெரிவித்த கருத்துகளை கேட்ட பிரதமர் பதிலளிக்கையில், அதிகாரிகள் கோப்புகளுக்குள் தங்களை கட்டுப்படுத்திக்கொள்ளாமல், களத்திற்கு செல்ல வேண்டும் , அப்போது தான் முடிவு எடுப்பதின் உண்மையான விளைவுகளை புரிந்து கொள்ள முடியும் என்றார். குஜராத்தில் 2001ஆம் ஆண்டு நில நடுக்கத்திற்கு பிந்தைய புனரைப்பு பணிகளில் அதிகாரிகளின் அனுபவங்களை அவர் நினைவு கூர்ந்தார். அதிகாரிகள் தங்கள் பணிகளை வெறும் கடமையாக பார்க்கக்கூடாது என்ற பிரதமர், நாட்டை நிர்வகிப்பதில் நேர்மறையான மாற்றத்தை ஏற்படுத்துவதற்கான வாய்ப்பாக கருத வேண்டும் என்றும் கேட்டுக் கொண்டார். நிர்வாக நடைமுறைகளை எளிமைப்படுத்துவதற்காக தொழில்நுட்பக் குறுக்கீடுகளை பயன்படுத்த வேண்டும் என்று பிரதமர் வலியுறுத்தினார். இந்தியாவின் மிகவும் பின் தங்கிய 100 மாவட்டங்களின் மீது அவர்கள் தங்கள் கவனத்தை செலுத்த வேண்டும் என்றும், அதன் மூலம் இந்த மாவட்டங்களை பல்வேறு வளர்ச்சி அளவுகளில் தேசிய சராசரி மட்டத்திற்கு கொண்டு வர முடியும் என்றார்.
சர்வதேச சரக்கு போக்குவரத்துக்கான சுங்க உடன்படிக்கையை  இந்தியா ஏற்றுக் கொள்வதற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், டி.ஐ.ஆர். உடன்படிக்கையின் கீழ், சர்வதேச சரக்கு போக்குவரத்துக்கான சுங்க உடன்படிக்கையை இந்தியா ஏற்றுக் கொள்வதற்கும், இதனை செயல்படுத்துவதற்கு தேவையான வழிமுறைகளை செய்து முடிப்பதற்கும் ஒப்புதல் அளிக்கப்பட்டது. இந்த உடன்படிக்கையின் மூலம், இந்திய வர்த்தகர்கள், சர்வதேச அளவில் ஒப்பந்தம் செய்துகொண்ட நபர்களுக்கு சரக்குகளை சாலை அல்லது பல வகையான போக்குவரத்து மூலம், வேகமாகவும், எளிதாகவும், நம்பத்தகுந்த வகையிலும், தடையில்லாமலும் கொண்டுசெல்ல முடியும். இந்த உடன்படிக்கையில் இணைவதன்மூலம், சுங்க கட்டுப்பாடுகளை இருதரப்பினரும் ஏற்றுக் கொள்கின்றனர். இதனால், சரக்குகளை கொண்டுசெல்லும்போது, எல்லைப் பகுதிகளில் ஆய்வு செய்ய வேண்டிய தேவையில்லை. மேலும், பொருட்களை பாதுகாப்பாக கொண்டுசெல்வதற்காக நபர்களை நியமிக்க வேண்டியதில்லை. சுங்கத்துறை ஒப்புதலை, உள்நாட்டு சுங்கத்துறை பகுதிகளில் மேற்கொள்ள முடியும். இதனால், கூட்ட நெரிசல் உள்ள எல்லை தாண்டும் பகுதிகள் மற்றும் துறைமுகங்களில் ஒப்புதல் பெற வேண்டிய அவசியமில்லை. டி.ஐ.ஆர். விதிமுறையின் கீழ், முத்திரைகள், சரக்கு பெட்டியின் வெளிப்புறப்பகுதி ஆகியவற்றை மட்டும் ஆய்வுசெய்து பொருட்களை கொண்டுசெல்ல அனுமதிக்கப்படுகிறது. இதனால், எல்லைப் பகுதியில் ஏற்படும் தாமதம் குறைகிறது. போக்குவரத்து மற்றும் பரிமாற்றச் செலவு குறைகிறது. இதன்மூலம், போட்டி அதிகரித்து, வர்த்தகம் மற்றும் போக்குவரத்து துறையில் வளர்ச்சி ஏற்படுகிறது. இந்த உடன்படிக்கையின் நிபந்தனைகளின் கீழ், அங்கீகரிக்கப்பட்ட சரக்கு கொண்டுசெல்பவர்கள் மற்றும் வாகனங்கள் மட்டுமே அனுமதிக்கப்படுகின்றன. எனவே, பொருட்களை கொண்டுசெல்வதில் அதிக பாதுகாப்பு உறுதிசெய்யப்படும். சுங்கத் தீர்வைகள், வரிகள் மற்றும் பொருட்களை மாற்றுவதற்கான போக்குவரத்து ஆகியவை டிஐஆர் கார்னெட்டில் உறுதியளிக்கப்படுகிறது. எனவே, செல்லும் வழியில் இதுபோன்ற வரிகள் மற்றும் தீர்வைகளை செலுத்த வேண்டியதில்லை. சுங்க உறுதிமொழியாகவும் டிஐஆர் கார்னெட் செயல்படுகிறது. எனவே, சரக்குகள் கொண்டுசெல்லப்படும் பல்வேறு நாடுகளின் தேசிய சட்டங்களை திருப்திப்படுத்தும் வகையில், பல்வேறு உறுதிமொழிகளை அளிக்க வேண்டிய தேவையில்லை. டிஐஆர் உடன்படிக்கை, சர்வதேச வடக்கு-தெற்கு போக்குவரத்து முனையத்துக்கு சரக்குகளை கொண்டுசெல்வதற்கு வழிவகை செய்கிறது. இதன்மூலம், மத்திய ஆசிய குடியரசுகள் மற்றும் பிற காமன்வெல்த் நாடுகளுடன் வர்த்தகத்தை மேம்படுத்த முடியும். குறிப்பாக சபகர் துறைமுகம் போன்ற ஈரானில் உள்ள துறைமுகங்களை பயன்படுத்த முடியும். சர்வதேச உடன்படிக்கையில் இந்தியா இணைவதை மட்டுமே நோக்கமாக கொண்டிருப்பதால், இந்தப் பரிந்துரையால், இந்திய அரசுக்கு நேரடியாக எந்தவொரு நிதி பாதிப்பும் ஏற்படாது. பின்னணி: டி.ஐ.ஆர். கார்னெட் 1975 (டி.ஐ.ஆர். உடன்படிக்கை)யின் கீழ் மேற்கொள்ளப்படும், சர்வதேச சரக்கு போக்குவரத்துக்கான சுங்க உடன்படிக்கை என்பது சர்வதேச போக்குவரத்து அமைப்பு. ஐரோப்பாவுக்கான ஐக்கிய நாடுகள் பொருளாதார ஆணையத்தின் ஆதரவுடன் செயல்படுத்தப்படுகிறது. இதன்மூலம், உடன்படிக்கையில் உள்ள நாடுகளுக்கு இடையே சரக்குகளை தடையில்லாமல் கொண்டுசெல்ல வழிவகை ஏற்படுகிறது. தற்போதைய நிலையில், இந்த உடன்படிக்கையில், ஐரோப்பிய ஒன்றியம் உள்ளிட்ட 70 நாடுகள் இடம்பெற்றுள்ளன.
மே 13 அன்று நடைபெறும் மத்தியப்பிரதேச புதிய தொழில் மாநாட்டின் போது மத்தியப்பிரதேச புதிய தொழில் கொள்கையைப் பிரதமர் வெளியிடுவார்

2022 மே 13 அன்று மாலை 7 மணிக்கு காணொலி காட்சி மூலம் இந்தூரில் நடைபெறும் மத்தியப்பிரதேச புதியதொழில் மாநாட்டின் போது மத்தியப்பிரதேச புதிய தொழில் கொள்கையை வெளியிடவிருக்கும் பிரதமர் திரு நரேந்திர மோடி புதியதொழில் தொடங்குவோரிடையே உரையாற்றுவார். புதியதொழில் சூழலை மேம்படுத்த ஊக்கப்படுத்தவும், உதவி செய்யவும் மத்தியப்பிரதேச புதியதொழில் இணையப்பக்கத்தையும் அவர் தொடங்கிவைப்பார். அரசு மற்றும் தனியார் துறையைச் சேர்ந்த கொள்கை வகுப்போர், புதிய கண்டுபிடிப்பாளர்கள், தொழில்முனைவோர், கல்வியாளர்கள், முதலீட்டாளர்கள், வழிகாட்டிகள் மற்றும் சம்பந்தப்பட்டவர்கள் உள்பட புதிய தொழில்சூழலின் முக்கிய பிரமுகர்கள், மத்தியப் பிரதேச புதிய தொழில் மாநாட்டில் பங்கேற்பார்கள். கல்வி நிறுவனங்களின் தலைவர்கள் மற்றும் புதிய தொழில் தளத்தின் தலைவர்களுடன் உரையாடுவதற்கான விரைவான வழிகாட்டுதல் அமர்வு, புதிய தொழில்களுக்கு கொள்கை வகுப்போரால் எங்கே வழிகாட்டப்படும் என்பது பற்றிய புதிய தொழிலை எவ்வாறு தொடங்குவது அமர்வு, பல்வேறு நிதி சார்ந்த வழிமுறைகள் பற்றி தொழில்முனைவோர் எங்கே அறியமுடியும் என்பதற்கான நிதி சார்ந்த அமர்வு, முதலீட்டாளர்களுடன் ஒத்துழைப்பதற்கான வாய்ப்பை புதிய தொழில்கள் எங்கே பெறுவது, நிதி பெறுவதற்கான அவர்களின் யோசனைகளை முன்வைப்பது பற்றிய ஆலோசனை அமர்வு, பொருள் மதிப்பு பற்றி பங்கேற்பாளர்கள் அறிந்து கொள்ளுதல் மற்றும் மாநிலத்தில் புதிய தொழில் சூழலை மேம்படுத்துதல் பற்றிய சூழல் ஆதரவு அமர்வு உள்ளிட்ட பலவகையான அமர்வுகள் இடம்பெறும். மாநாடு நிகழ்விடத்தில் புதிய தொழில் கண்காட்சியில் புதிய போக்குகள் மற்றும் புதிய கண்டுபிடிப்புகள் ஆகியவையும் காட்சிப்படுத்தப்படும்.
தேர்வு குறித்த விவாதம் 2023 தொடர்பான செயல்களில் பங்கேற்குமாறு மாணவர்கள், பெற்றோர்கள், ஆசிரியர்களுக்கு பிரதமர் அழைப்பு விடுத்துள்ளார்

தேர்வு குறித்த விவாதம் 2023 தொடர்பான செயல்களில் பங்கேற்க ஆர்வமுள்ள மாணவர்கள், அவர்களின் பெற்றோர்கள் மற்றும் ஆசிரியர்களுக்கு பிரதமர் திரு நரேந்திர மோடி அழைப்பு விடுத்துள்ளார். நமது மாணவர்களுக்கு மனஅழுத்தம் இல்லாத சூழலை உருவாக்குவதற்கு கூட்டாக பணியாற்றுவதன் அவசியத்தை பிரதமர் வலியுறுத்தினார். கல்வி அமைச்சகத்தின் ட்விட்டரை மேற்கோள்காட்டி, பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது; “தேர்வு குறித்த விவாதம் 2023 தொடர்பான செயல்களில் பங்கேற்க ஆர்வமுள்ள தேர்வு வீரர்கள், அவர்களின் பெற்றோர்கள் மற்றும் ஆசிரியர்களுக்கு நான் அழைப்பு விடுக்கிறேன். நமது மாணவர்களுக்கு மனஅழுத்தம் இல்லாத சூழலை நாம் கூட்டாக பணியாற்றுவோம். #PPC2023”
ஜூலை 10ஆம் தேதி இயற்கை வேளாண் மாநாட்டில் பிரதமர் உரையாற்றுகிறார்

பிரதமர் திரு நரேந்திர மோடி, நாளை (ஜூலை 10 ஆம் தேதி) காலை 11:30 மணிக்கு காணொலிக் காட்சி மூலம் இயற்கை விவசாய மாநாட்டில் உரையாற்றுகிறார். விடுதலையின் அமிர்தப் பெருவிழாவின் ஒரு பகுதியாக, 2022 ஆம் ஆண்டு மார்ச் மாதம் குஜராத் பஞ்சாயத்து மகாசம்மேளனத்தில் பிரதமர் ஆற்றிய உரையில் ஒவ்வொரு கிராமத்திலும் குறைந்தது 75 விவசாயிகளையாவது இயற்கை விவசாயத்தை மேற்கொள்ளுமாறு அறிவுறுத்தினார். பிரதமரின் இந்த தொலைநோக்குப் பார்வையால் வழிநடத்தப்பட்டு, சூரத் மாவட்டத்தில் உள்ள விவசாயிகள் குழுக்கள், தேர்ந்தெடுக்கப்பட்ட பிரதிநிதிகள், விவசாய உற்பத்தி சந்தைக் குழுக்கள் (APMC), கூட்டுறவு சங்கங்கள், வங்கிகள் போன்ற பல்வேறு பங்குதாரர்கள் மற்றும் நிறுவனங்களை ஊக்குவிக்கும் ஒருங்கிணைந்த முயற்சியை மேற்கொண்டது. இதன் விளைவாக, ஒவ்வொரு கிராம பஞ்சாயத்திலும் குறைந்தது 75 விவசாயிகள் அடையாளம் காணப்பட்டு, இயற்கை விவசாயத்தை மேற்கொள்ள உந்துதலும் பயிற்சியும் அளிக்கப்பட்டது. விவசாயிகள் 90 வெவ்வேறு குழுக்களில் பயிற்சி பெற்றனர். இவ்வாறு, மாவட்டம் முழுவதும் 41,000 க்கும் மேற்பட்ட விவசாயிகளுக்கு பயிற்சி அளிக்கப்பட்டது. குஜராத்தின் சூரத்தில் இந்த மாநாட்டுக்கு ஏற்பாடு செய்யப்பட்டுள்ளது. சூரத்தில் இயற்கை விவசாயத்தை ஏற்றுக்கொண்ட ஆயிரக்கணக்கான விவசாயிகள் மற்றும் அதுதொடர்பான அனைத்து பிரதிநிதிகளின் பங்கேற்பு இதனை ஒரு வெற்றிக் கதையாக மாற்றும். இந்த மாநாட்டில் குஜராத் ஆளுநர் முதலமைச்சர் ஆகியோர் கலந்து கொள்கின்றனர். •••••••••••••
மும்பை மற்றும் அதைச்சுற்றியுள்ள பகுதியில் பெய்து வரும் அடைமழை காரணமாக ஏற்பட்டுள்ள நிலவரம் குறித்து மகாராஷ்டிரா மாநில முதல் அமைச்சருடன் பிரதமர் பேச்சு. மத்திய அரசின் இயன்ற உதவிகள் அனைத்தையும் செய்ய உறுதி

மும்பை மற்றும் அதைச்சுற்றியுள்ள பகுதியில் பெய்து வரும் அடைமழை காரணமாக ஏற்பட்டுள்ள நிலவரம் குறித்து பிரதமர் திரு நரேந்திர மோடி மகாராஷ்டிரா மாநில முதல் அமைச்சர் திரு. தேவேந்திர பட்நாவிசுடன் பேசினார். அடை மழையால் ஏற்படக்கூடிய நிலைமையை சமாளிக்க மத்திய அரசின் இயன்ற உதவிகள் அனைத்தையும் வழங்குவதாக பிரதமர் அப்போது உறுதியளித்தார். “மும்பை மற்றும் அதைச்சுற்றியுள்ள பகுதியில் பெய்து வரும் அடைமழை காரணமாக ஏற்பட்டுள்ள நிலவரம் குறித்து மகாராஷ்டிர மாநில முதல் அமைச்சர் திரு. தேவேந்திர பட்நாவிசுடன் பேசினேன். அடை மழையால் ஏற்படக்கூடிய நிலைமையை சமாளிக்க மத்திய அரசின் இயன்ற உதவிகள் அனைத்தையும் மத்திய அரசு வழங்கும். மும்பை மற்றும் அதனைச்சுற்றியுள்ள பகுதிகளில் வசிக்கும் மக்கள் பாதுகாப்புடன் இருக்குமாறு வலியுறுத்துகிறேன். கன மழைகாரணமாக ஏற்படக்கூடிய நிலைமையை எதிர்கொள்ள தேவையான முன்னெச்சரிக்கை நடவடிக்கைகள் அனைத்தையும் மேற்கொள்ளுமாறு கேட்டுக் கொள்கிறேன்” என்று பிரதமர் குறிப்பிட்டுள்ளார்.
வீர் சாவர்க்கர் பிறந்தநாளை முன்னிட்டு பிரதமர் அவருக்கு மரியாதை

வீர் சாவர்க்கர் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது: “பாரதத் தாயின் கடின உழைப்பாளி திருமகனான வீர் சாவர்க்கரின் பிறந்தநாள் அன்று அன்னாருக்கு மரியாதைகலந்த அஞ்சலிகள்.” •••••••••••••
கொரியப் போர் நடைபெற்று 70 ஆண்டுகள் ஆவதையொட்டி அந்நாட்டு அதிபருக்கும், மக்களுக்கும் பிரதமர் வாழ்த்து

கடந்த 1950-ஆம் ஆண்டில் கொரியப் போர் நடைபெற்றது. இந்தப் போர் முடிந்து 70 ஆண்டுகள் ஆவதையொட்டி பிரதமர் திரு நரேந்திர மோடி, கொரிய நாட்டில் அமைதியை நிலைநாட்ட தமது இன்னுயிரை ஈந்த வீரர்களுக்கு மரியாதை செலுத்தியுள்ளார். போர் முடிந்து 70 ஆண்டு ஆவதை நினைவு கூரும் வண்ணம், கொரிய நாட்டில் உள்ள சியோலில் நடைபெற்ற நிகழ்ச்சியில் பிரதமர் அனுப்பிய வீடியோ செய்தி திரையிடப்பட்டது. கொரிய நாட்டு தேசப்பற்றாளர்கள் நல அமைச்சகம் ஏற்பாடு செய்திருந்த இந்த நிகழ்ச்சிக்கு அந்நாட்டு அதிபர் திரு மூன் ஜெ-இன் தலைமை வகித்தார். பிரதமர் திரு மோடி, தனது செய்தியில், கொரியப் போரில் இந்தியாவின் பங்களிப்பையும், 60 பாரா ஃபீல்ட் மருத்துவமனை அமைக்கப்பட்டதையும் நினைவு கூர்ந்தார். இந்தியாவின் சார்பில் அமைக்கப்பட்ட இந்த மருத்துவமனை போர்க்காலத்தின்போது, பாதிக்கப்பட்ட வீரர்களுக்கும், குடிமக்களுக்கும், அத்தியாவசிய மருத்துவ சேவைகளை சிறப்பாக வழங்கியது. போரினால் பாதிக்கப்பட்டு, தமது உறுதி கடின உழைப்பு மற்றும் கடப்பாட்டால் சிறந்த நாட்டைக் கட்டமைத்த கொரிய மக்களையும், அந்நாட்டில் அமைதியையும், ஸ்திர தன்மையையும் ஏற்படுத்திய கொரிய அரசையும், பிரதமர் பாராட்டினார். கொரிய நாட்டில் அமைதி நிலைத்திருக்க, இந்திய அரசு மற்றும் மக்களின் நல்வாழ்த்துகளை அவர் தெரிவித்தார். இந்த நிகழ்ச்சியில் அதிபர் திரு மூனுடன், கொரிய நாட்டு பாதுகாப்புத்துறை அமைச்சர், பிற அமைச்சர்கள், பல நாடுகளின் தூதர்கள் மற்றும் பிரமுகர்கள் கலந்து கொண்டனர். —-
பத்திரிக்கை துறையில் சாதனை புரிந்தவர்களுக்கு ராம்நாத் கோயங்கா விருதுகளை பிரதமர் வழங்கினார்.

பத்திரிக்கை துறையில் சாதனை புரிந்தவர்களுக்கு ராம்நாத் கோயங்கா விருதுகளை பிரதமர் மோடி இன்று வழங்கினார். நிகழ்ச்சியில் பேசும்போது, சுதந்திர போராட்டத்தின்போது செய்தித்தாள்கள் மிகப்பெரிய பங்காற்றியதாகவும், ஆங்கிலேய அரசு செய்தித்தாள்களை கண்டு நடுங்கியதாகவும் குறிப்பிட்டார். மிசா காலத்தில் அரசை எதிர்த்தவர்கள் வெகுசிலரே என்றும் அதில் முக்கியமானவர் மறைந்த திரு. ராம்நாத் கோயங்கா என்றும் புகழாரம் சூட்டினார். தொழில்நுட்பம் ஊடகங்களுக்கு பெரிய சவாலாக இருப்பதாக குறிப்பிட்ட பிரதமர், முன்பு செய்தியை வழங்க 24 மணி நேரம் ஆகும் என்ற நிலை மாறி தற்போது 24 நொடிகளே ஆவதாகவும் குறிப்பிட்டார்.
இந்திய புரட்சியாளர் சந்திர சேகர் ஆசாத் பிறந்த தினத்தை முன்னிட்டு பிரதமர் அஞ்சலி

இந்திய புரட்சியாளர் சந்திர சேகர் ஆசாத் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு மரியாதை செலுத்தினார். “தனது வீரத்தினால் பல இந்தியர்களின் மதிப்பை பெற்ற தீரர் சந்திர சேகர் ஆசாத் பிறந்த தினத்தன்று நான் அவருக்கு மரியாதை செலுத்துகிறேன்” என்று பிரதமர் கூறியுள்ளார்.
டாக்டர் ஷியாம பிரசாத் முகர்ஜி பிறந்த நாள் – பிரதமர் மரியாதை

டாக்டர் ஷியாம பிரசாத் முகர்ஜி பிறந்த நாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார். டாக்டர் ஷியாம பிரசாத் முகர்ஜி பிறந்த நாளை முன்னிட்டு அவருக்கு நான் மரியாதை செலுத்துகிறேன். இந்தியாவின் வரலாற்றுக்காக அவரின் வளமான பங்களிப்பை நாம் பெருமையுடன் நினைவு கூறுவோம் என்று பிரதமர் கூறியுள்ளார்.
இந்திய வெளியுறவுத் துறைப் பிரிவில் அதிகாரிகளாகப் பயிற்சி பெற்றவர்கள் பிரதமர் நரேந்திர மோடியுடன் சந்திப்பு.

இந்திய வெளியுறவுத் துறை சேவைப் பிரிவில் 2014 மற்றும் 2015ம் ஆண்டு தொகுப்பைச் சேர்ந்த அதிகாரிகளாக பயிற்சியை முடித்த 64 பேர் பிரதமர் திரு. நரேந்திர மோடியை நேற்று சந்தித்து பேசினர். அப்போது, இளம் அதிகாரிகளை ஊக்கப்படுத்திய பிரதமர் மோடி, தனது எண்ணங்களையும் அவர்களுடன் பகிர்ந்து கொண்டார். வெளி உலகத்துக்கும் இந்தியாவுக்கும் இடையே நெருக்கமான உறவை ஏற்படுத்தும் விதமாக பணியாற்ற வேண்டுமெனக் கேட்டுக் கொண்டார். தங்கள் பதவியையும், பணியையும் ஆழமாகப் புரிந்து கொண்டு மேம்பாட்டுக்கு துணைபுரிய வேண்டும், கூட்டாட்சியின் ஒத்துழைப்போடு இந்திய மாநிலங்களை வெளி உலகத்துடன் இணைக்க வேண்டும், மக்களிடையேயான கலாச்சார தொடர்புகள், வர்த்தகத்தை வலுப்படுத்துதல் மற்றும் தொழில்நுட்ப உறவை மேம்படுத்துதலை ஊக்கப்படுத்த வேண்டும் என்றார். மேலும், வெளிநாடுகளில் வாழும் இந்தியர்களின் பாதுகாப்பை உறுதி செய்வதில் அதிக கவனமும், அவர்களின் நலனில் அக்கறையும் கொள்ள வேண்டும் போன்ற ஆலோசனைகளைப் பிரதமர் நரேந்திர மோடி, அதிகாரிகளுக்கு வழங்கினார். •••••
லோக்நாயக் ஜெய்பிரகாஷ் நாராயண் பிறந்தநாளில் பிரதமர் புகழாரம்

லோக்நாயக் ஜெய்பிரகாஷ் நாராயண் அவர்களின் பிறந்தநாளையொட்டி பிரதமர் திரு. நரேந்திர மோடி அவர்கள் அவருக்கு புகழாரம் சூட்டினார். “லோக்நாயக் ஜெய்பிரகாஷ் நாராயண் அவர்களின் பிறந்தநாளில் அவருக்கு தலைவணங்கி வணக்கம் தெரிவித்துக் கொள்கிறேன். இந்தியாவில் ஜனநாயகத்திற்கான குறிக்கோள்களைப் பாதுகாப்பதில் அவரது பங்களிப்பு மதிப்பிடற்கரியது” என பிரதமர் தெரிவித்தார்.
மகாத்மா காந்தி வெளிநாடு வாழ் பாதுகாப்புத் திட்டத்தை கைவிட மத்திய அமைச்சரவை ஒப்புதல்

பிரதம மந்திரி திரு.நரேந்திர மோடி தலைமையில் கூடிய மத்திய அமைச்சரவை, குடியுரிமை சரிபார்த்தல் தேவைப்படும் நாடுகளில் வேலைவாய்ப்பிற்காக செல்லும் குடியுரிமை சரிபார்த்தல் தேவைப்படும் (இ.சி.ஆர்.)-பிரிவினர் தொழிலாளர்களின் சமூக பாதுகாப்புத் தொடர்பான பிரச்சினைகளுக்கு தீர்வு காண்பதற்காக 2012-ம் ஆண்டு உருவாக்கப்பட்ட மகாத்மா காந்தி வெளிநாடு வாழ் பாதுகாப்புத் திட்டத்தை கைவிட ஒப்புதல் அளித்தது. மகாத்மா காந்தி வெளிநாடு வாழ் பாதுகாப்புத் திட்டத்திற்கான சந்தா தொகை மிகக் குறைவு மற்றும் கடந்த ஒரு வருட காலமாக எந்த புதிய சந்தா தொகையும் பெறப்படவில்லை. ஆகையால், திட்டத்தை கைவிடுவதன் மூலம், தவிர்க்கக்கூடிய நிர்வாக தொடர் செலவினம் மற்றும் ஆவண-பாதுகாப்பு செலவினங்களை அகற்றலாம்.
44-வது செஸ் ஒலிம்பியாட் போட்டிக்கான ஜோதி ஓட்டத்தை தொடங்கி வைத்து பிரதமர் ஆற்றிய உரையின் தமிழாக்கம்

சர்வதேச செஸ் ஒலிம்பியாட் போட்டி நிகழ்ச்சியில் கலந்து கொண்டுள்ள எனது அமைச்சரவை சகாக்களே, சர்வதேச செஸ் கூட்டமைப்பின் தலைவர் அர்க்காடி டிவோர்க்கோவிச் அவர்களே, அகில இந்திய செஸ் கூட்டமைப்பின் தலைவர் அவர்களே, பல்வேறு நாடுகளை சேர்ந்த தூதர்களே, அதிகாரிகளே, செஸ் மற்றும் பல்வேறு விளையாட்டுகளின் பிரதிநிதிகளே, மாநில அரசின் பிரதிநிதிகளே, பிற துறைகளின் உயரதிகாரிகளே, செஸ் ஒலிம்பியாட் குழு உறுப்பினர்களே, செஸ் விளையாட்டு வீரர்களே, சகோதர, சகோதரிகளே, இந்தியாவில் நடைபெறவுள்ள செஸ் ஒலிம்பியாட் போட்டிக்கான முதல் ஜோதி ஓட்டம் இன்று நடைபெறுகிறது. இந்த ஆண்டு செஸ் ஒலிம்பியாட் போட்டிகளை இந்தியா முதன்முறையாக நடத்தவுள்ளது. இந்த விளையாட்டு அதன் பிறப்பிடத்திலிருந்து உலகம் முழுவதும் பரவி, முத்திரையை பதித்துள்ளதற்காக நாங்கள் பெருமைப்படுகிறோம். இந்த விளையாட்டு தற்போது பல நாடுகளில் ஆர்வத்தை ஏற்படுத்தியுள்ளது. செஸ் அதன் பிறப்பிடத்தில் தற்போது சர்வதேச நிகழ்ச்சியாக கொண்டாடப்படுவதில் நாங்கள் பெருமையடைகிறோம். இந்த விளையாட்டு, பல ஆண்டுகளுக்கு முன் 'சதுரங்க' வடிவத்தில் உலகம் முழுவதும் பயணித்தது. தற்போது செஸ் ஒலிம்பியாட் போட்டியின் ஜோதி உலகின் பல நாடுகளுக்கும் பயணிக்கிறது. தற்போது இந்தியா 75-வது ஆண்டு சுதந்திரத்தின் அமிர்தப் பெருவிழாவை கொண்டாடி வரும் வேளையில், செஸ் ஒலிம்பியாட் ஜோதி 75 நகரங்களுக்கு பயணிக்கிறது. இனி, ஒவ்வொரு செஸ் ஒலிம்பியாட் போட்டியின் ஜோதி ஓட்டமும் இந்தியாவிலிருந்தே தொடங்கும் என சர்வதேச செஸ் கூட்டமைப்பு செய்துள்ள முடிவை கண்டு மகிழ்ச்சியடைகிறேன். இது இந்தியாவுக்கு கிடைத்த பெருமை மட்டுமல்ல, பாரம்பரியமிக்க சதுரங்கத்துக்கு கிடைத்த கவுரவமாகும். இந்த முடிவை எடுத்த சர்வதேச செஸ் கூட்டமைப்புக்கும், அதன் உறுப்பினர்களுக்கும் எனது மனமார்ந்த பாராட்டுகள். 44-வது செஸ் ஒலிம்பியாட் போட்டியில் கலந்து கொள்ளும் வீரர்கள் அனைவருக்கும் எனது வாழ்த்துகளை தெரிவித்து கொள்கிறேன். இந்த போட்டியில் யார் வெற்றி பெறுகிறார்கள் என்பது முக்கியமல்ல. யார் வென்றாலும் இது இந்த விளையாட்டின் வெற்றியாகும். மாமல்லபுரத்தில் நடக்கும் விளையாட்டில் நீங்கள் அனைவரும் மிகுந்த உத்வேகத்துடன் விளையாடுவீர்கள் என்று நான் நம்புகிறேன். மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835357
நாடாளுமன்ற மழைக்காலக் கூட்டத்தொடர் தொடங்குவதையொட்டி பிரதமர் விடுத்துள்ள அறிக்கை

நாடாளுமன்றத்தின் மழைக்காலக் கூட்டத்தொடரில், நாட்டுக்குத் தேவையான பல்வேறு விஷயங்கள் குறித்து, விரிவாக விவாதிக்க வேண்டிய அவசியம் நிலவுகிறது. ஆழமான விவாதத்தின்போது, அவையில் அனுபவமிக்க மூத்த உறுப்பினர்கள் தெரிவிக்கும் மிகச்சிறந்த கருத்துகள் நாட்டுக்கு அதிகப் பலனை அளிக்கக்கூடியதாக அமையும். அரசின் முடிவுகள் மற்றும் கொள்கைகள்மீது, தரமான ஆலோசனைகளையும் அரசால் பெறமுடியும். அனைத்து அரசியல் கட்சிகளும், நாடாளுமன்ற அவைகளின் நேரத்தை அதிகபட்சமாக பயன்படுத்தி, முக்கியப் பணிகளை மேற்கொள்ளமுடியும் என்று நான் நம்புகிறேன். ஒவ்வொருவரும் முழுமையாக ஒத்துழைப்பு அளித்து செயல்படும்போது, நாடாளுமன்ற நடவடிக்கைகள் உத்வேகம் அளிப்பதாகவும், மாநில சட்டமன்றங்களுக்கு எடுத்துக்காட்டாகவும் திகழும் என்பதை நிரூபிக்கமுடியும். அனைத்து அரசியல் கட்சிகளும், இதைச் செய்யும் என்று நான் நம்புகிறேன். ஒவ்வொரு முறையும், நான் எனது நம்பிக்கையையும், விருப்பத்தையும் தெரிவிப்பதுடன், அதற்கான முயற்சிகளையும் மேற்கொண்டுள்ளேன். இந்த முறையும், நான் எனது நம்பிக்கையை மீண்டும் சமர்ப்பிக்கிறேன். நாம் அனைவரும் இதற்காக பாடுபடுவதுடன், அயராத முயற்சிகளையும் மேற்கொள்வோம். எந்த அரசியல் கட்சியோ அல்லது உறுப்பினரோ எழுப்பும் எந்தப் பிரச்சினைக் குறித்தும் விவாதிக்க அரசு தயாராக உள்ளது. இந்த மழைக் காலத்தில், நாட்டின் சில பகுதிகளில் பலத்த மழை காரணமாக பெரும் சவால்கள் எழுந்துள்ளன. அதேசமயம், இதரப் பகுதிகளில் மழைப் பற்றாக்குறை நிலவுகிறது. எனவே, இத்தகைய விஷயங்கள் குறித்து அவையில் விவாதிப்பது மிகவும் பொருத்தமாக இருக்கும் என்று நான் நம்புகிறேன். மிக்க நன்றி !
குஜராத்தில் சர்தார் சரோவர் அணையை நாட்டிற்கு அர்பணித்து, இரண்டு பொதுக்கூட்டங்களில் பிரதமர் உரையாற்ற உள்ளார்

பிரதமர் திரு. நரேந்திர மோடி அவர்கள், 2017, செப்டம்பர் 17 அன்று குஜராத் மாநிலம் கெவடியாவில் உள்ள சர்தார் சரோவர் அணையை நாட்டிற்கு அர்ப்பணிக்க உள்ளார். 4.73 மில்லியன் ஏக்கர் அடி (எம்.ஏ.எப்.) நீரை தேக்கி வைக்கும் வகையில், சமீபத்தில் இந்த அணையின் உயரம் 138.68 மீட்டராக உயர்த்தப்பட்டது. இதன் மூலம் பங்கேற்பு மாநிலங்களான குஜராத், ராஜஸ்தான், மத்திய பிரதேசம் மற்றும் மகராஷ்டிரா ஆகியவை பெருமளவில் பயன் பெறும். குஜராத்தின் நீர் பற்றாக்குறை பகுதிகளுக்கு விரிவான கால்வாய் மற்றும் குழாய்கள் மூலம் நர்மதா ஆற்றின் நீரை எடுத்துச் செல்ல இத்திட்டம் உதவியுள்ளது. இத்திட்டத்தின் பாசனம் மூலம் 10 லட்சம் விவசாயிகள் மற்றும் பல்வேறு கிராமங்கள் மற்றும் நகரங்களுக்கு குடிநீர் வழங்கப்பட உள்ளதால், 4 கோடி மக்கள் பயனடைவார்கள் என எதிர்பார்க்கப்படுகிறது. நீர் கொண்டு செல்வதற்கான மிகப் பெரிய மனித முயற்சியாக இத்திட்டம் வர்ணிக்கப்படுகிறது. ஆண்டுதோறும், பில்லியன் யூனிட் நீர் மின்சாரம் உற்பத்தி செய்யப்படும் என எதிர்பார்க்கப்படுகிறது. அணைப் பகுதியிலிருந்து சர்தார் வல்லபபாய் படேலை நினைவு கூறும் வகையில் அமைக்கப்பட்டு வரும் அவரது பிரம்மாண்டமான உருவச் சிலை மற்றும் நினைவு வளாகம் கட்டப்பட்டும் இடமான சாது பேட் வரை பிரதமர் பயணம் செய்வார். இத்திட்டத்தின் முன்னேற்றப் பணிகள் குறித்து பிரதமருக்கு எடுத்துரைக்கப்படும். இத்திட்டத்தில், 182 உயர சிலை, கண்காட்சி கூடம், நினைவுப்பூங்கா மற்றும் விருந்தினர் மையம் ஆகியவை அடங்கும். தபோய் என்ற இடத்தில், நர்மதா மகோத்சவத்தின் நிறைவு விழாவில் பிரதமர் கலந்து கொண்டு உரையாற்ற உள்ளார். இந்நிகழ்ச்சியின்போது தேசிய மலைவாழ் சுதந்திர போராட்ட வீரர்களின் அருங்காட்சியத்திற்கான அடிக்கல்லை நாட்டுவார். அதன் பின்பு, பிரதமர் அம்ரேலிக்கு செல்கிறார். ஏ.பி.எம்.சி.-யின் புதிய விற்பனைச்சந்தை தளத்தை அவர் திறந்து வைக்கிறார். மேலும், அமர் டெய்ரி-யின் புதிய தொழிற்சாலைகளை திறந்து வைக்க உள்ள அவர், தேன் உற்பத்தி மையத்திற்கான அடிக்கல்லை நாட்டுகிறார். அம்ரேலியில் கூட்டுறவு மாநாட்டில் உரையாற்றுகிறார்.
தென்னாப்பிரிக்கா மற்றும் இந்தியா இடையிலான தகவல் தொடர்பு தொழில்நுட்ப புரிந்துணர்வு ஒப்பந்தம் குறித்து மத்திய அமைச்சரவைக்கு விவரிக்கப்பட்டது.

தென்னாப்பிரிக்கா மற்றும் இந்தியா இடையிலான தகவல் தொடர்பு தொழில்நுட்பம் தொடர்பான இருதரப்பு புரிந்துணர்வு ஒப்பந்தத்தில் ஜுலை 08, 2016 அன்று கையெழுத்திடப்பட்டது. இது தொடர்பாக பிரதமர் திரு. நரேந்திர மோடி தலைமையில் கூடிய மத்திய அமைச்சரவைக்கு விவரிக்கப்பட்டது. தகவல் மற்றும் தொழில்தொடர்புத் துறையில் இரு நாடுகளின் நிறுவனங்களுக்கிடையே ஒத்துழைப்பை ஏற்படுத்த இந்த புரிந்துணர்வு ஒப்பந்தம் வகை செய்யும். இரு நாடுகளுக்கிடையேயான தகவல் தொடர்புத் துறை சார்ந்த பொதுத்துறை நிறுவனங்கள், தனியார் நிறுவனங்கள் போன்றவற்றுக்கு இடையே ஒத்துழைப்பையும், பரிமாற்றத்தையும் ஏற்படுத்த இந்த ஒப்பந்தம் வகை செய்யும்.
கென்யா தாக்குதல் – பிரதமர் கண்டனம்

கென்யாவில் நடைபெற்ற தாக்குதல் சம்பவத்திற்கு பிரதமர் திரு. நரேந்திர மோடி கண்டனம் தெரிவித்து உள்ளார். கென்யாவில் நடைபெற்ற தாக்குதல் சம்பவம் மிகவும் மோசமானது. ஒரு பல்கலை கழக வளாகம் தாக்கப்பட்டு உள்ளது என்பது வருத்தத்திற்கு உரியது. இது கண்டனத்திற்கு உரியது என்று பிரதமர் தனது செய்தியில் தெரிவித்து உள்ளார்.
குவைத் தேசிய தினம் : பிரதமர் வாழ்த்து

குவைத் தேசிய தினத்தை முன்னிட்டு குவைத் மக்களுக்கு பிரதமர் திரு. நரேந்திர மோடி வாழ்த்துகளை தெரிவித்துள்ளார். பிரதமர் தனது வாழ்த்து செய்தியில் தெரிவித்ததாவது:- “குவைத் தேசிய தினத்தை முன்னிட்டு குவைத் மக்களுக்கு என்னுடைய வாழ்த்துகள். குவைத்துடன் நாங்கள் கொண்டுள்ள நெருங்கிய உறவை மதிக்கிறோம். வருங்காலங்களில் இதை மேலும் வலுப்படுத்துவோம்”, என்று பிரதமர் தெரிவித்துள்ளார்.
ஏழாவது மத்திய ஊதியக் குழுவின் காலவரையறை நீட்டிப்பு

ஏழாவது மத்திய ஊதியக் குழுவின் காலவரையறை 31.12.2015 வரை 4 மாதத்திற்கு நீட்டிக்கப்பட்டுள்ளது. பிரதமர் திரு. நரேந்திர மோடியின் தலைமையிலான மத்திய அமைச்சரவை இதற்கு ஒப்புதல் அளித்துள்ளது. பின்னணி: ஏழாவது மத்திய ஊதியக் குழு 28.2.2014 அன்று மத்திய அரசால் அமைக்கப்பட்டது. 28.2.2014 தேதியிட்ட தீர்மானத்தின்படி இந்தக் குழு அமைக்கப்பட்டது. இந்தக் குழுவின் காலம் 18 மாதங்களுக்கு நிர்ணயிக்கப்பட்டு 27 ஆகஸ்ட் 2015இல் முடிவடைவதாக இருந்தது. இதற்கான பணிகள் மிக அதிகமாக இருப்பதால் 7வது மத்திய ஊதியக் குழுவின் கால வரையறை மேலும் நான்கு மாதங்களுக்கு அதாவது 31.12.2015 வரை நீட்டிக்கப்பட்டுள்ளது.
அறிவியல் தொழில்நுட்ப ஒத்துழைப்பு குறித்த இந்தியா- இந்தோனேசியா இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையிலான மத்திய அமைச்சரவை, இந்தியா – இந்தோனேசியா இடையிலான அறிவியல் தொழில்நுட்ப புரிந்துணர்வு ஒப்பந்தத்திற்கு ஒப்புதல் அளித்துள்ளது. 2018-ஆம் ஆண்டு மே மாதம் புதுதில்லியில், மத்திய அறிவியல் தொழில்நுட்பம் மற்றும் புவி அறிவியல் துறை அமைச்சர் டாக்டர். ஹர்ஷ்வர்தனும், இந்தோனேசியா தரப்பில், ஜகார்த்தாவில் அந்நாட்டின் ஆராய்ச்சி, தொழில்நுட்பம் மற்றும் உயர்கல்வித்துறை அமைச்சர் திரு. முகமது நசீரும் புரிந்துணர்வு ஒப்பந்தத்தில் கையெழுத்திட்டனர். இந்த ஒப்பந்தம் கையெழுத்திடப்பட்டதால், இருதரப்பு உறவுகளில் புதிய அத்தியாயம் தொடங்க வாய்ப்பு ஏற்பட்டுள்ளது. இரு நாடுகளும் அறிவியல் தொழில்நுட்பத் துறையில் பரஸ்பர ஒத்துழைப்பின் மூலம் பெறும் நன்மைகளைப் பரிமாறிக் கொள்ளவும் வழி ஏற்படும். இந்தியா – இந்தோனேசியா இடையே அறிவியல் தொழில்நுட்பத் துறைகளில் சமத்துவமான பரஸ்பர நலன்பயக்கும் விதத்தில் ஒத்துழைப்பை மேம்படுத்துவதே இந்த புரிந்துணர்வு ஒப்பந்தத்தின் நோக்கமாகும். இந்தியா மற்றும் இந்தோனேசியாவைச் சேர்ந்த அறிவியல் அமைப்புகள், கல்வி நிறுவனங்கள், ஆராய்ச்சி மற்றும் மேம்பாட்டு ஆய்வகங்கள், நிறுவனங்களில் இருந்து சம்பந்தப்பட்டவர்கள் ஆராய்ச்சியாளர்களைச் சேர்த்துக் கொள்ள வழியேற்பட்டுள்ளது. தகவல் மற்றும் தொடர்பு தொழில்நுட்பம், கடல்சார் அறிவியல் மற்றும் தொழில்நுட்பம், உயிர் அறிவியல்கள் (உயிரி தொழில்நுட்பம், வேளாண்மை, உயிரி மருத்துவ அறிவியல்கள் உட்பட), எரிசக்தி ஆராய்ச்சி, நீர் தொழில்நுட்பங்கள், பேரிடர் மேலாண்மை, விண்வெளி அறிவியல், தொழில்நுட்பம் மற்றும் பயன்பாடுகள், புவிவெளி தகவல், பயன்முறை வேதியல் ஆகியவற்றில் உடனடி கூட்டு முயற்சிக்கு ஏதுவான துறைகள் என கண்டறியப்பட்டுள்ளது.
பண்டிட் ஜவஹர்லால் நேருவின் நினைவு நாளன்று பிரதமர் அன்னாருக்கு புகழஞ்சலி

நாட்டின் முதல் பிரதமரான பண்டிட் ஜவஹர்லால் நேருவின் நினைவு நாளன்று, பிரதமர் திரு நரேந்திர மோடி அன்னாருக்கு புகழஞ்சலி செலுத்தியுள்ளார். “நமது முதல் பிரதமர் பண்டிட் ஜவஹர்லால் நேருவின் நினைவு நாளான இன்று அன்னாருக்கு புகழஞ்சலி” என்று பிரதமர் தெரிவித்துள்ளார்.
பிலிபிட்டில் ஏற்பட்ட விபத்தில் உயிரிழந்தவர்களின் குடும்பத்தினருக்கு கருணைத் தொகை வழங்க பிரதமர் ஒப்புதல்

பிலிபிட்டில் ஏற்பட்ட விபத்தில் உயிரிழந்தவர்களின் குடும்பத்தினருக்கு கருணைத் தொகை வழங்க பிரதமர் திரு நரேந்திர மோடி ஒப்புதல் அளித்துள்ளார். பிரதமர் அலுவலகத்தின் சுட்டுரைச் செய்தியில் தெரிவித்திருப்பதாவது: “பிலிபிட்டில் ஏற்பட்ட விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து கருணைத் தொகையாக தலா ரூ. 2 லட்சம் வழங்க பிரதமர் ஒப்புதல் அளித்துள்ளார். காயமடைந்தவர்களுக்கு தலா ரூ. 50,000 வழங்கப்படும்.”